CELEX: 62009CN0508
Language: fi
Date: 2009-12-08 00:00:00
Title: Asia C-508/09: Kanne 8.12.2009 — Euroopan komissio v. Italian tasavalta

30.1.2010   
            
            
               FI
            
            
               Euroopan unionin virallinen lehti
            
            
               C 24/45
            
         Kanne 8.12.2009 — Euroopan komissio v. Italian tasavalta
   (Asia C-508/09)
   2010/C 24/78
   Oikeudenkäyntikieli: italia
   
      Asianosaiset
   
   
      Kantaja: Euroopan komissio (asiamiehet: C. Zadra ja D. Recchia)
   
      Vastaaja: Italian tasavalta
   
      Vaatimukset
   
   
               —
            
            
               on todettava, että Italian tasavalta ei ole noudattanut direktiivin 79/409/ETY (1) 9 artiklan mukaisia velvoitteitaan, koska Sardinian alue on antanut ja soveltaa lainsäädäntöä, jossa sallitaan poikkeukset luonnonvaraisten lintujen suojelua koskevista säännöistä, mikä on vastoin direktiivin 79/409/ETY 9 artiklassa säädettyjä edellytyksiä
            
         
               —
            
            
               Italian tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Komissio katsoo, että Sardinian alueen antama lainsäädäntö ei ole direktiivin 79/409/ETY 9 artiklan säännösten mukainen.
   Sardinian 13.2.2004 annettu alueellinen laki (legge regionale) N:o 2, jossa säädetään poikkeuslupaan perustuvasta metsästyksestä, ja edellä mainitun lain perusteella vuonna 2004 annettu asetus 3/V ja vuonna 2006 annettu asetus 8/IV eivät vastaa direktiivin 9 artiklan mukaisia edellytyksiä siltä osin kuin
   
               —
            
            
               tieteellisen elimen lausunto pyydetään joskus, ja sen ollessa kielteinen sitä ei noudateta, kun taas joskus lausuntoa ei pyydetä lainkaan
            
         
               —
            
            
               riittäviä perusteluita ei ole esitetty (poikkeuslupaan perustuvalla metsästyksellä suojeltavien hyvien, muiden tutkittujen vaihtoehtojen ja odotettavissa olevien tulosten osalta)
            
         
               —
            
            
               ei ole olemassa sopivaa valvontajärjestelmää, jolla voidaan tarkistaa, että niitä edellytyksiä, joilla poikkeus on myönnetty, noudatetaan, ja jotta toimenpiteisiin voidaan ryhtyä hyvissä ajoin
            
         
               —
            
            
               alueellisessa laissa ei vaadita direktiivin 9 artiklan 2 kohdassa tarkoitettujen edellytysten noudattamista ja poikkeustoimenpiteissä ei siten viitata näihin edellytyksiin.
            
         Lakia nro 2, joka on annettu 13.2.2004, on muutettu 11.5.2006 annetulla alueellisella lailla N:o 4. Muutoksista huolimatta 13.2.2004 annettu laki N:o 2 ja sen perusteella 30.1.2009 annettu asetus nro 2225/DecA/3 eivät vastaa direktiivin 9 artiklan mukaisia edellytyksiä siltä osin kuin
   
               —
            
            
               tieteellisen elimen lausunnon pyytäminen ei sulje pois poikkeustoimenpiteisiin ryhtymistä ilman riittäviä perusteita ja perusteluita, ja poikkeustoimenpiteisiin voidaan ryhtyä jopa ilman tieteellisen elimen lausuntoa
            
         
               —
            
            
               alueellisessa laissa N:o 2/2004, sellaisena kuin se on muutettuna, ei edelleenkään edellytetä, että yksittäisissä poikkeustoimenpiteissä on noudatettava direktiivin 79/409 9 artiklan 2 kohdassa säädettyjä edellytyksiä (asetus 2225 on siten myös puutteellinen).
            
         
      (1)  Luonnonvaraisten lintujen suojelusta 2.4.1979 annettu neuvoston direktiivi 79/409/ETY (EYVL L 103, s. 1).